laion/Wikipedia-Exotic huggingface dataset:
হলুদ সাংবাদিকতা

হলুদ সাংবাদিকতা বলতে উদ্দেশ্য প্রণোদিতভাবে ভিত্তিহীন রোমাঞ্চকর সংবাদ পরিবেশন বা উপস্থাপনকে বোঝায়। এ ধরনের সাংবাদিকতায় ভালমত গবেষণা বা খোঁজ-খবর না করেই দৃষ্টিগ্রাহী ও নজরকাড়া শিরোনাম দিয়ে সংবাদ পরিবেশন করা হয়। হলুদ সাংবাদিকতার মূল উদ্দেশ্য হল সাংবাদিকতার রীতিনীতি না মেনে যেভাবেই হোক পত্রিকার কাটতি বাড়ানো বা টেলিভিশন চ্যানেলের দর্শকসংখ্যা বাড়ানো। অর্থাৎ হলুদ সাংবাদিকতা মানেই ভিত্তিহীন সংবাদ পরিবেশন, দৃষ্টি আকৰ্ষণকারী শিরোনাম ব্যবহার করা, সাধারণ ঘটনাকে একটি সাংঘাতিক ঘটনা বলে প্ৰতিষ্ঠা করার চেষ্টা করা, কেলেংকারির খবর গুরুত্ব সহকারে প্ৰচার করা, অহেতুক চমক সৃষ্টি ইত্যাদি। ফ্র্যাঙ্ক লুথার মট হলুদ সাংবাদিকতার পাঁচটি বৈশিষ্ট্য তুলে ধরেছেন: সাধারণ ঘটনাকে কয়েকটি কলাম জুড়ে বড় আকারের ভয়ানক একটি শিরোনাম করা। ছবি আর কাল্পনিক নক্সার অপরিমিত ব্যবহার। ভুয়া সাক্ষাৎকার, ভুল ধারণার জন্ম দিতে পারে এমন শিরোনাম, ভুয়া বিজ্ঞানমূলক রচনা আর তথাকথিত বিশেষজ্ঞ কর্তৃক ভুল শিক্ষামূলক রচনার ব্যবহার। সম্পূৰ্ণ রঙিন রবিবাসরীয় সাময়িকী প্রকাশ, যার সাথে সাধারণত কমিক্স সংযুক্ত করা হয়। স্রোতের বিপরীতে সাঁতরানো পরাজিত নায়কদের প্ৰতি নাটকীয় সহানুভূতি। হলুদ সাংবাদিকতার জন্ম হয়েছিল সাংবাদিকতা জগতের অন্যতম দুই ব্যক্তিত্ব যুক্তরাষ্ট্রের জোসেফ পুলিৎজার আর উইলিয়াম রুডলফ হার্স্টের মধ্যে পেশাগত প্রতিযোগিতার ফল হিসেবে। এই দুই সম্পাদক তাদের নিজ নিজ পত্রিকার ব্যবসায়িক স্বার্থে একে অপরের অপেক্ষাকৃত যোগ্য সাংবাদিক হিসেবে প্রতিষ্ঠিত কর্মচারীদের অধিক বেতনে নিজেদের প্রতিষ্ঠানে নিয়ে আসার প্রতিযোগিতায় লিপ্ত হয়েছিলেন। এক পর্যায়ে ব্যক্তিগত কেলেংকারির চাঞ্চল্যকর খবর ছেপে তারা পত্রিকার কাটতি বাড়ানোর চেষ্টা করেন। পুলিৎজারের নিউ ইয়র্ক ওয়ার্ল্ড ও হার্স্টের নিউ ইয়র্ক জার্নালের মধ্যে পরস্পর প্রতিযোগিতা এমন এক অরুচিকর পর্যায়ে পৌঁছে যায় যে, সংবাদের বস্তুনিষ্ঠতার পরিবর্তে পত্রিকার বাহ্যিক চাকচিক্য আর পাঠকদের উত্তেজনা দানই তাদের নিকট মুখ্য হয়ে দাঁড়ায়। Shirley Biagi, Media Impact: An Introduction to Mass Media (2011) p 56 "Sensationalism"। TheFreeDictionary.com। সংগ্রহের তারিখ June 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Mott, Frank Luther (১৯৪১)। American Journalism। পৃষ্ঠা 539।
শ্বেতী রোগ

শ্বেতী রোগ সাধারণত শরীরের কোনো বিশেষ স্থানের ত্বকের রং উৎপাদনকারী কোষ বা মেলানোসাইট রোগাক্রান্ত হলে বা সংখ্যায় কমে গেলে অথবা মরে গেলে মেলানিন নামক ত্বকের রঞ্জক (রং) তৈরি বন্ধ হয়ে যায় এবং ওই নির্দিষ্ট স্থানে সাদা দাগ পড়ে। শ্বেতী কোনো ছোঁয়াচে রোগ নয় বা প্রানঘাতি নয়। বিজ্ঞানীরা এই রোগের কারণ এখনও জানতে পারেননি। বিশ্বে ১০ কোটি মানুষ বর্তমানে এ রোগে আক্রান্ত। শ্বেতী রোগের চিকিৎসা সময়সাপেক্ষ, পুরোপুরি না-ও সারতে পারে। দেহের লোমশ অংশের চিকিৎসা অনেকটাই সফল হয়। কিন্তু যেসব জায়গায় লোম থাকে না, যেমন আঙুল, ঠোঁট ইত্যাদির চিকিৎসা দীর্ঘমেয়াদি হতে পারে। অনেক সময় নিজে থেকেই সেরে যেতে পারে। সাধারণত কোনো ল্যাবরেটরি পরীক্ষা ছাড়া শুধু রোগের লক্ষণ দেখেই এই রোগ নির্ণয় করা হয়। কিন্তু বেশির ভাগ ক্ষেত্রেই দীর্ঘমেয়াদি চিকিৎসা প্রয়োজন। চিকিৎসকের পরামর্শ অনুযায়ী মলম, থেরাপি ব্যবহার করা হয়। প্রয়োজনে ত্বক প্রতিস্থাপন করা যায়। তবে সব রোগীর জন্য সব চিকিৎসা পদ্ধতি একরকম ফল দেয় না। রোগীর বয়স, রোগের স্থান এবং ব্যাপ্তিভেদে চিকিৎসা পদ্ধতি বাছাই করা হয়। বিভিন্ন মাত্রার কর্টিকোস্টেরয়েড জাতীয় মলম( যেমন- Hydrocortisone cream), কেলসিপট্রিন মলম, টেক্রলিমাস অথবা পাইমেক্রলিমাস মলম, মুখে খাবার স্টেরয়েড (প্রেডনিসলন বা cotson বা Hydrason 10 mg ২ বেলা) ট্যাবলেট, রিবোফ্লাভিন ট্যাবলেট, ক্লোভেট, মেলাডিনিন, ভিটামিন বি সমৃদ্ধ খাদ্য , ছোলা বুট। ন্যেরোবেন্ড আলট্রাভায়োলেট-বি (NB UVB), পুভা (PUVA), লেজার (308 nm exceimer laser) ইত্যাদি চিকিৎসা এককভাবে বা অন্যান্য চিকিৎসার সঙ্গে প্রয়োগ করা হয়। দুই বৎসর বা তার বেশি সময় ধরে যেসব ক্ষেত্রে সাদা দাগ স্থির থাকে বা নতুন দাগ আবির্ভাব হয় না অথবা ওষুধ এবং ফটোথেরাপিতে কাজ হয় না, সে ক্ষেত্রে কসমেটিক সার্জারি করা যায়। বিভিন্ন রকমের সার্জিক্যাল চিকিৎসা আছে- ইপিডার্মাল গ্রাফটিং, অটোলগাস মিনিগ্রাফ্ট, ট্রান্সপ্লানটেশন অব কালচার্ড অর নন কালচার্ড মেলানোসাইট ইত্যাদি। ২৬ জুন বিশ্ব ভিটিলিগো দিবস হিসেবে পালন করা হয়। প্রয়াত পপ সম্রাট মাইকেল জ্যাকসনও এ রোগে আক্রান্ত ছিলেন, এবং তার প্রয়াণ দিবসে এই দিবসের নাম করণ করা হয়েছে। Vitiligo on lighter skin Vitiligo on darker skin ‘শ্বেতী নিরাময়যোগ্য ব্যাধি’ ওয়েব্যাক মেশিনে আর্কাইভকৃত ২৭ জুন ২০১৩ তারিখে, দৈনিক মানবজমিন। ঢাকা থেকে প্রকাশের তারিখ: ২৬ জুন ২০১৩ খ্রিস্টাব্দ। শ্বেতী রোগ ছোঁয়াচে নয়[স্থায়ীভাবে অকার্যকর সংযোগ],দৈনিক কালেরকণ্ঠ। ঢাকা থেকে প্রকাশের তারিখ: ২৬ সেপ্টেম্বর ২০১২ খ্রিস্টাব্দ। বিশ্ব শ্বেতী রোগ দিবস পালিত,দৈনিক যুগান্তর। ঢাকা থেকে প্রকাশের তারিখ: ২৬ জুন, ২০১৩ খ্রিস্টাব্দ। ‘শ্বেতী রোগ ছোঁয়াচে ও প্রানঘাতি নয়’,ঢাকা টাইমস। ঢাকা থেকে প্রকাশের তারিখ: ২৫ জুন, ২০১৩ খ্রিস্টাব্দ। শ্বেতী রোগে হতাশা নয় ওয়েব্যাক মেশিনে আর্কাইভকৃত ২০১৬-০১-১১ তারিখে,ডা. এম মনিরুজ্জামান খান, দৈনিক প্রথম আলো। ঢাকা থেকে প্রকাশের তারিখ: ২২-০৪-২০১৩ খ্রিস্টাব্দ। 'শ্বেতী রোগ ছোঁয়াচে ও প্রানঘাতি নয়',খাসখবর। ঢাকা থেকে প্রকাশের তারিখ: ২৬ জুন ২০১৩ খ্রিস্টাব্দ। শ্বেতী রোগ প্রাণঘাতী নয়[স্থায়ীভাবে অকার্যকর সংযোগ],জাস্ট নিউজ। ঢাকা থেকে প্রকাশের তারিখ: ২৫ জুন ২০১৩ খ্রিস্টাব্দ। উইকিমিডিয়া কমন্সে শ্বেতী রোগ সংক্রান্ত মিডিয়া রয়েছে। কার্লিতে শ্বেতী রোগ (ইংরেজি)
সৌলফ্লাই

সৌলফ্লাই মার্কিন যুক্তরাষ্ট্র অ্যারিজোনা ভিত্তিক মার্কিন মেটালব্যান্ড গানের দল। শুরুর দিকে তাদের গানের মূল কথা ছিল আধ্যাত্মিকতা ও ধর্মীয় বিশ্বাস। তবে পরের দিকে সেখানে যুক্ত হয়েছে যুদ্ধ, আগ্রাসন, নির্যাতন, ক্রোধ, ঘৃণাসহ এমন নানা বিষয়। ম্যাক্স ক্যাভালেরা ছিলেন সেপলতুরা দলের অন্যতম সদস্য। ১৯৯৬ সালে তিনি বিখ্যাত সেই থ্রাশ মেটাল দল ব্যক্তিগত কিছু কারণে ত্যাগ করে পরবর্তী সময়ে গড়ে তোলেন সোলফ্লাই। তাদের টি অ্যালবামের মধ্যে ছয়টি বিলবোর্ড শীর্ষ ২০০-এর মধ্যে অবস্থানের মধ্য দিয়েই বের হয়েছিল। তাদের আট নাম্বার অ্যালবামটি এনস্লেইভড ২০১২ সালের ১৩ মার্চ বের হয়। সৌলফ্লাই গানের ধারায় উঠে আসে মেটালের বহুমাত্রিক ঘরানার সঙ্গে ব্রাজিলের আদিবাসীদের সংগীতের অনন্য মিশ্রণ। দলটির দলনেতা ম্যাক্স ক্যাভালেরা তার নিজের মতো করে একটি মেটাল দল গঠন করেন। তিনি তার সঙ্গে গিটারিস্ট হিসেবে জ্যাকসন ব্যান্ডেইরা, বেইজিস্ট হিসেবে মারসেলো চেলো ডায়াস এবং ড্রামার হিসেবে রয় মেয়োরগাকে নিয়েছিলেন। মেটাল গানের সঙ্গে আধ্যাত্মিকতার যোগাযোগ ঘটানোর লক্ষ্যেই তারা গান শুরু করেন। তাই তাদের দলের নাম দিলেন সোলফ্লাই। সোলফ্লাইয়ের প্রথম অ্যালবাম থেকেই তারা বহু অতিথিশিল্পীকে তাদের গানে কাজ করার আমন্ত্রণ জানিয়েছেন। তারা মূলত মেটালের মধ্যে ন্যু মেটাল, থ্রাশ মেটাল, গ্রুভ মেটাল ও ডেথ মেটাল নিয়ে কাজ করে। ম্যাক্স ক্যাভালেরা—ভোকালস, গিটার (১৯৯৭-বর্তমান) মার্ক রিজো—গিটার (২০০৩-বর্তমান) টনি ক্যাম্পোস—বেইজ, ব্যাকিং ভোকালস (২০১১-বর্তমান) জায়ন ক্যাভালেরা—ড্রামস (২০১২-বর্তমান) সৌলফ্লাই (১৯৯৮) প্রিমিটিভ (২০০০) থ্রি (২০০২) প্রোসেফি (২০০৪) ডার্ক এজেস (২০০৫) কংকোয়্যার (২০০৮) ওমেন (২০১০) এনস্লেইভড (২০১২) Heaney, Gregory (২০১০-০৫-২৫)। "Omen - Soulfly"। AllMusic। সংগ্রহের তারিখ ২০১১-১০-২২।  "Review - Soulfly - The Dark Ages - Blogcritics Music"। Blogcritics.org। ২০১১-১০-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-২২।  "Apoch's - Soulfly: Omen CD Review"। Apochs.net। ২০১১-০৯-০৪ তারিখে মূল থেকে আর্কাইভ করা। সংগ্রহের তারিখ ২০১১-১০-২২।  Turull, Alisha। "New Releases: Infected Mushroom, Ensiferum, 3 Inches of Blood, Threat Signal, Chevelle"। Noisecreep। সংগ্রহের তারিখ ২৪ জুন ২০১০।  "Exclusive Interview: Max Cavalera"। Roadrunner Records। ২০১২-০৩-১৭ তারিখে মূল থেকে আর্কাইভ করা। সংগ্রহের তারিখ ২০১২-০৩-১৩।  |প্রকাশক= এ বহিঃসংযোগ দেয়া (সাহায্য) উইকিমিডিয়া কমন্সে সৌলফ্লাই সংক্রান্ত মিডিয়া রয়েছে। দাপ্তরিক ওয়েবসাইট
২০১৩ ভারত ক্রিকেট দলের জিম্বাবুয়ে সফর

ভারত ক্রিকেট দল ২৪ জুলাই থেকে ৩ আগস্ট, ২০১৩ তারিখ পর্যন্ত জিম্বাবুয়ে সফর করে। সফরে ৫টি একদিনের আন্তর্জাতিক খেলায় ভারত ৫টি ম্যাচেই জয়ী হয়। প্রথম ৩টি একদিনের আন্তর্জাতিক ম্যাচ হারারে স্পোর্টস ক্লাব, হারারে এবং শেষ ২টি একদিনের আন্তর্জাতিক ম্যাচ কুইন্স স্পোর্টস ক্লাব, বুলাওয়ে অনুষ্ঠিত হয়। ভারত টসে জয়ী হয় এবং ফিল্ডিং করার সিদ্ধান্ত নেয়। ভারতের পক্ষে আম্বাতি রাইডু এবং জয়দেব উনাদকাটের ওডিআই অভিষেক ঘটে। জিম্বাবুয়ে টসে জয়ী হয় এবং ফিল্ডিং করার সিদ্ধান্ত নেয়। ভারত টসে জয়ী হয় এবং ফিল্ডিং করার সিদ্ধান্ত নেয়। জিম্বাবুয়ের পক্ষে মাইকেল চিনোয়া’র একদিনের আন্তর্জাতিকে অভিষেক ঘটে। ভারত টসে জয়ী হয় এবং ফিল্ডিং করার সিদ্ধান্ত নেয়। ভারতের পক্ষে চেতেশ্বর পূজারা এবং মোহিত শর্মা’র ওডিআই অভিষেক ঘটে। ভারত টসে জয়ী হয় এবং ফিল্ডিং করার সিদ্ধান্ত নেয়। "Mishra's six sets up 5-0 sweep"। ইএসপিএনক্রিকইনফো। আগস্ট ৩, ২০১৩। সংগ্রহের তারিখ আগস্ট ৩, ২০১৩।  "ভারত স্কোয়াড"। ইএসপিএনক্রিকইনফো। জুলাই ৫, ২০১৩। সংগ্রহের তারিখ জুলাই ৮, ২০১৩।  "জিম্বাবুয়ে স্কোয়াড"। ইএসপিএনক্রিকইনফো। জুলাই ৬, ২০১৩। সংগ্রহের তারিখ জুলাই ৮, ২০১৩।  "India in Zimbabwe ODI Series, 2013"। ইএসপিএনক্রিকইনফো। সংগ্রহের তারিখ ২০ জুন ২০১৩।
মগড়া নদী

মগড়া নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ১১২ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মগড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৫। এই নদী নেত্রকোণাকে ঘিরে রেখেছে। মগড়ার বহমান পথ শহরটির সৌন্দর্য বাড়িয়ে দিয়েছে বহুগুণ। মগড়া নদী নেত্রকোণা জেলার পূর্ব ধলাইয়ের নিম্নাঞ্চলে বাহাদুরপুর নামক স্থানে সোয়াই নদী এবং ধলাই নদীর সংগমস্থল থেকে সৃষ্ট। এটি একই জেলার মদন উপজেলার ধনু নদীতে এসে মিলিত হয়েছে। সেনেরচর থেকে খড়িয়া নদী বেয়ে ময়মনসিংহের ফুলপুর উপজেলার বুড়বুড়িয়া বিল, ঐ বিল থেকে বেরিয়ে গজারিয়া ও রাংসা নদীর স্রোতের সঙ্গে মিলিত হয়ে ফুলপুরের ঢাকুয়া-র ভেতর দিয়ে সরাসরি পূর্বদিকে ধলাই নামে প্রবাহিত হয়েছে। পূর্বধলার হোগলা বাজারের পাশ দিয়ে পূর্বধলা সদরের ভেতর দিয়ে ত্রিমোহনীতে এসে দক্ষিণে প্রবাহিত হয়েছে। সে স্থান থেকে মগড়া নামে পরিচিত। সেখান থেকে প্রথমে পাঁচ মাইল পর্যন্ত দক্ষিণ দিকে প্রবাহিত হয়ে দয়াগঞ্জ ঘাট থেকে সরাসরি পূর্ব দিকে আকাঁবাকা হয়ে নেত্রকোণা শহরের পাশ দিয়ে আটপাড়া হয়ে মদন হয়ে ধনু নদীতে পতিতহয়েছে। বিভিন্ন স্থানে মগড়ায় মিলিত হয়েছে লাওয়ারী নদী, ধলাই, কংসের শাখা, সাইডুলি, পাটকুঁড়া নদী-শাখানদী। নেত্রকোণা জেলায় মগড়া নদীর গতিপথ সব চেয়ে বেশি। নদীটি কোথাও ধলাই নামে, কোথাও মগড়া নামে খ্যাত। এ জেলার চারশ বর্গমাইল এলাকা দিয়ে মগড়া নদীর প্রবাহ রয়েছে। মগড়া ও কংস নদী ৮/১০মাইল ব্যবধানে প্রায় ৪০ মাইল সমান্তরালভাবে পূর্বদিকে প্রবাহিত হয়েছে। এক সময় এ নদীতে অনেক মাছ পাওয়া যেত। নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। এছাড়াও মগড়া নদী নেত্রকোণা পৌরসভার ভেতরে প্রচণ্ড দূষণের সম্মুখীন। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে। মুক্তারপাড়া সেতু থেকে নদীর উচ্চপ্রবাহ নদীর উপর মুক্তারপাড়া সেতু মদন পৌরসভায় মগড়া নদী বাংলাদেশের নদীর তালিকা বাংলাদেশের বড় নদীসমূহ মগড়া নদী রক্ষায় নেত্রকোণায় মানববন্ধন নেত্রকোণায় মগড়া নদী ভরাট করে পাকা স্থাপনা ওয়েব্যাক মেশিনে আর্কাইভকৃত ৫ মার্চ ২০১৬ তারিখে মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২১৩-২১৪। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "হারিয়ে যাচ্ছে নেত্রকোণার নদ-নদী"। দৈনিক জনকণ্ঠ। ২৯ মার্চ ২০১৪। সংগ্রহের তারিখ ২৪ আগস্ট ২০১৪। [স্থায়ীভাবে অকার্যকর সংযোগ] ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৯৬। উইকিমিডিয়া কমন্সে মগড়া নদী সংক্রান্ত মিডিয়া রয়েছে।
কুকুলিফর্মিস

কুকুলিফর্মিস (Cuculiformes) এটি মাঝারি আকারের পক্ষীবর্গ। ৬টি গোত্রে ৩০টি গণে মোট ১৪৩টি প্রজাতি এ বর্গের অন্তর্ভুক্ত। এ বর্গের অন্তর্ভুক্ত গোত্রগুলো হল: Cuculidae- কোকিল, পাপিয়া, চাতক, মালকোয়া ইত্যাদি Coccyzidae- আমেরিকান কোকিল Centropodidae- কুবো Opisthocomidae- হোয়াটজিন Crotophagidae- আনি এবং গুইরা কোকিল Neomorphidae- রোডরানার কুকুলিফর্মিস বর্গের সদস্যদের অ্যান্টার্কটিকা বাদে সকল মহাদেশের উষ্ণ ও নাতিশীতোষ্ণ অঞ্চলে দেখা যায়। এছাড়া মহাসাগরীয় কিছু দ্বীপেও এরা অনুপস্থিত। অধিকাংশ প্রজাতিই ছোট থেকে মাঝারি আকারের ভূচর বা বৃক্ষচর পাখি। দেহের তুলনায় ঠোঁট ছোট ও সামান্য বাঁকা। এদের লেজ লম্বা এবং দেহের রঙ সাধারণত অনুজ্জ্বল, বিশেষত ধূসর, বাদামি, মেটে বা কালো। "Cuculiformes"। earthlife.net। সংগ্রহের তারিখ ১৩ জুলাই ২০১৩।  "Cuculiformes (Cuckoos, Anis, and Roadrunners)"। Encyclopedia.com। সংগ্রহের তারিখ ১৩ জুলাই ২০১৩।
এশীয় কোকিল

এশীয় কোকিল (বৈজ্ঞানিক নাম: Eudynamys scolopaceus), (সাধারনত কোকিল বা কুলি নামে পরিচিত) Cuculidae (কুকুলিডি) গোত্র বা পরিবারের অন্তর্গত Eudynamys (ইউডিনামিস) গণের অন্তর্গত এক প্রজাতির বড় আকারের বাসা পরজীবী পাখি। এশীয় কোকিলের বৈজ্ঞানিক নামের অর্থ বলবান বনচ্যাগা (গ্রিক: eudynamos = বলবান, scolopax = বনচ্যাগা, aceus = সদৃশ)। পাখিটি বাংলাদেশ, ভারত ছাড়াও দক্ষিণ এশিয়া ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। ডাহুক ধলাটুপি পানগির্দি "Eudynamys scolopaceus"। The IUCN Red List of Threatened Species। ২০১২-১১-১৪ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  Johnsgard, PA (১৯৯৭)। The avian brood parasites: deception at the nest। Oxford University Press। পৃষ্ঠা 259। আইএসবিএন 0-19-511042-0।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১৩৮। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৯৬–৭।  "Asian Koel Eudynamys scolopaceus"। BirdLife International। ২০১৫-১০-১৮ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।
বিতস্তা নদী

বিতস্তা নদী বা ঝিলাম নদী (উর্দু: دریاۓ جہلم‎‎), (/ˈdʒeɪləm/) (সংস্কৃত: वितस्ता) ভারত এবং পাকিস্তানের মধ্য দিয়ে প্রবাহিত হয়েছে। পাঞ্জাবের পাঁচটি বড় নদীগুলোর মধ্যে ঝিলাম নদী একটি। এটি চেনব নদীর একটি উপনদী এবং এর দৈর্ঘ্য ৮১৩ কিলোমিটার (৫০৫ মাইল)। ঋগ্বেদে ঝিলাম নদীকে “বিতস্তা’’ নদী হিসেবে আখ্যা দেওয়া হয়েছে অপরদিকে প্রাচীন গ্রীসে এই নদী হাইডাস্পি নামে পরিচিত ছিল। আর্যরা ঋগ্বেদে এই নদীকে অত্যন্ত পবিত্র নদী হিসেবে উল্লেখ করেছে এবং ঋগ্বেদের অনেক জায়গায় সপ্তসিন্ধু নামে যে শব্দটি পাওয়া যায় ধারণা করা হয় যে, ঝিলাম নদী এই সপ্তসিন্ধুর মধ্যে একটি। The Quarterly Review (ইংরেজি ভাষায়)। Murray। পৃষ্ঠা 170। সংগ্রহের তারিখ ১৭ মার্চ ২০১৭।  Bakshi, S. R.। Kashmir Through Ages (5 Vol) (ইংরেজি ভাষায়)। Sarup & Sons। পৃষ্ঠা 110। আইএসবিএন 9788185431710। সংগ্রহের তারিখ ১৭ মার্চ ২০১৭।  Rapson, E. J.। Ancient India: From the Earliest Times to the First Century AD (ইংরেজি ভাষায়)। Cambridge University Press। পৃষ্ঠা 171। আইএসবিএন 9780521229371।  Naqvi, Saiyid Ali। Indus Waters and Social Change: The Evolution and Transition of Agrarian Society in Pakistan (ইংরেজি ভাষায়)। Oxford University Press Pakistan। পৃষ্ঠা 10। আইএসবিএন 9780199063963। সংগ্রহের তারিখ ১৭ মার্চ ২০১৭।  ImageShack® - Online Photo and Video Hosting. Img521.imageshack.us. Retrieved on 2013-07-12.
মোহাম্মদ মনিরুজ্জামান মিঞা

মোহাম্মদ মনিরুজ্জামান মিঞা (আনু. ১৯৩৫ – ১৩ জুন, ২০১৬) একজন বাংলাদেশী শিক্ষাবিদ ছিলেন। তিনি ঢাকা বিশ্ববিদ্যালয়ের উপাচার্য হিসেবে ১৯৯০ সালের মার্চ থেকে ১৯৯২ সালে অক্টোবর পর্যন্ত দায়িত্ব পালন করেন। তিনি ২০০৪ সালে শিক্ষায় একুশে পদক লাভ করেন। মনিরুজ্জামান মিঞা রাজশাহী বিশ্ববিদ্যালয় থেকে স্নাতকোত্তর শেষ করেন। তারপর তিনি জগন্নাথ কলেজে শিক্ষক হিসেবে যোগদান করেন। পরে তিনি ৫ বছর ফ্রান্সে পড়াশোনা করার পর ঢাকা বিশ্ববিদ্যালয়-এ পরিবেশ ও ভূগোল বিভাগে শিক্ষক হিসেবে যোগ দেন। ১৯৯০ সালে তিনি বিশ্ববিদ্যালয়ের উপার্চায হিসেবে মনোনীত হন। ১৯৯২ সালের অক্টোবরে তিনি বাংলাদেশের রাষ্ট্রদূত হিসেবে সেনেগালে নিযুক্ত হন। শিক্ষা ও গবেষণায় একুশে পদক, ২০০৪ "একুশে পদকপ্রাপ্ত সুধীবৃন্দ"। Government of Bangladesh। সংগ্রহের তারিখ জুন ২০, ২০১৬।  "PM calls for nat'l unity to face global competition"। The Daily Star। ফেব্রুয়ারি ১৮, ২০০৪। জুলাই ১, ২০১৬ তারিখে মূল থেকে আর্কাইভ করা। সংগ্রহের তারিখ জুন ২২, ২০১৬।  "বিশিষ্ট শিক্ষাবিদ মনিরুজ্জামান মিঞা আর নেই"। Prothom Alo। জুন ১৪, ২০১৬। সংগ্রহের তারিখ জুন ২২, ২০১৬।  "Ex-DU VC Maniruzzaman Miah passes away"। The Daily Star। জুন ১৩, ২০১৬। সংগ্রহের তারিখ জুন ২২, ২০১৬।
.ইজি

.ইজি মিশরের ল্যাটিন আলফাবেটে কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .ইজি ডোমেইন নামের নিবন্ধনের জন্য অবশ্যই মিসরে কোন প্রতিনিধি বা মিসরীয় কোন ডিএনএস সার্ভারে নিবন্ধিত থাকতে হবে। মিসরের আরবীয় অক্ষরের ডোমেইন নাম হল .مصر‎। ২০১১-এর মিসরীয় আন্দোলনের সময় সরকার .ইজি ডোমেইন বন্ধ করে দেয়। মোট এগারোটি দ্বিতীয় স্তরের ডোমেইন রয়েছে। নিবন্ধন সরাসরি দ্বিতীয় স্তরে অথবা দিা্বতীয় স্তরের অধীন তৃতীয় স্তরে। .com.eg: ব্যাবসায়িক সাইট .edu.eg: শিক্ষা সংক্রান্ত ওয়েবসাইট .eun.eg: মিসরীয় বিশ্ববিদ্যালয় .gov.eg: সরকারি ওয়েবসাইট .info.eg: তথ্য সেন্টার .mil.eg: মিলিটারি সাইট .name.eg: ব্যক্তিগত নামের ওয়েবসাইট .net.eg: নেটওয়ার্কিং .org.eg: মিসরীয় সংস্থা .sci.eg: বৈজ্ঞানিক সাইট .tv.eg: ভিজুয়াল মিডিয়া দ্বিতীয় স্তরের নিবন্ধন বর্তমানে অনুমোদিত। উদাহরণ: nic.eg, bibalex.eg, coke.eg, vodafone.eg, nile.eg. "First IDN ccTLDs Requests Successfully Pass String Evaluation"। ICANN। ২০১০-০১-২১।  'Historic' day as first non-latin web addresses go live, BBC, 6 May 2010. IANA .eg whois information .eg domain registration website
.ইআর

.ইআর ইরিত্রিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। কিছু দ্বিতীয় স্তরের ডোমেইন নাম রয়েছে যদিও তাদের নীতিমালা সম্পর্কে তেমন কিছু জানা যায় না। com.er edu.er gov.er mil.er net.er org.er ind.er "ER Zone File"। Robert Baskerville's ccTLD analysis data। ২০০৭-১২-২৮। ২০০৮-০১-১৯ তারিখে মূল থেকে আর্কাইভ করা। সংগ্রহের তারিখ ২০০৭-১২-২৮।  IANA .er whois information Top-Level-Domain .ER (Information site about .er in German language)
.ইটি

.ইটি ইথিওপিয়ার কান্ট্রি কোড টপ-লেভেল ডোমেইন ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সরাসরি তৃতীয় স্তরে গ্রহণ করা হয়। দ্বিতীয় স্তরের কিছু ডোমেইন নাম অনুমোদিত। .com.et, ব্যবসায়িক প্রতিষ্ঠানের জন্য .gov.et, সরকারি সংস্থার জন্য .org.et, অলাভজনক ও বেসরকারি সংস্থার জন্য .edu.et, শিক্ষা প্রতিষ্ঠানের জন্য .net.et, নেটওয়ার্ক বিষয়ক কম্পানির জন্য .biz.et, বাণিজ্যের জন্য .name.et, সতন্ত্র নামের ক্ষেত্রে .info.et, যে কোন ব্যবহারের জন্য "Domain Name Registration"। ৬ মার্চ ২০১০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৩।  IANA .et whois information Ethio-Internet - Domain Name Service
.ইইউ

.ইইউ ইউরোপীয় ইউনিয়নের কান্ট্রি কোড টপ-লেভেল ডোমেইন ও ডোমেইন সাফিক্স। এটি ৭ ডিসেম্বর, ২০০৫ সালে চালু হয় এবং ইউরোপীয় ইউনিয়নভুক্ত সকল সদস্য দেশের জন্য উন্মুক্ত। ইইউরিড এটি নিয়ন্ত্রণ করে থাকে। আনুষ্ঠানিকভাবে নিবন্ধন পুরোদমে শরু হয় ৭ এপ্রিল, ২০০৬ সালে। "IANA .eu country code entry"।  "Eurid's .eu Timeline"। ১৫ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৩।  EURid – .eu র জন্য নিবন্ধন IANA .eu whois তথ্য
ক্যারিবীয় সাগর

ক্যারিবীয় সাগর পশ্চিম গোলার্ধের মেরু ক্রান্তীয় অঞ্চলে অবস্থিত আটলান্টিক মহাসাগরের একটি সমুদ্র বা সাগর। এটি দক্ষিণ আমেরিকার লেসার এন্টিলস দ্বারা পূর্ব, বৃহত্তর এন্টিলস দ্বারা উত্তর, পশ্চিম ও দক্ষিণপশ্চিম মেক্সিকো ও মধ্য আমেরিকা দ্বারা পরিবেষ্টিত। সমগ্র ক্যারিবীয় সাগর, ওয়েস্ট ইন্ডিজ অনেক দ্বীপপুঞ্জ এবং সন্নিহিত উপকূল সহ সমগ্র এলাকা সম্মিলিতভাবে ক্যারিবিয়ান হিসাবে পরিচিত। ক্যারিবীয় সাগর সবচেয়ে বড় সাগরগুলোর মধ্যে একটি যার মোট আয়তন ২৭,৫৪,০০০ বর্গ কিলোমিটার (১০, ৬৩,০০০ বর্গ মাইল)। The Caribbean Sea World Wildlife Fund. Website last accessed 5 December 2009 The Caribbean Sea ওয়েব্যাক মেশিনে আর্কাইভকৃত ৪ জানুয়ারি ২০১৮ তারিখে All The Sea. URL last accessed May 7, 2006 উইকিমিডিয়া কমন্সে ক্যারিবীয় সাগর সংক্রান্ত মিডিয়া রয়েছে। Snyderman, Marty (1996) Guide to Marine Life: Caribbean-Bahamas-Florida; page 13-14, 19. Aqua Quest Publications, Inc. আইএসবিএন ১-৮৮১৬৫২-০৬-৮ Glover K., Linda (2004) Defying Ocean's End: An Agenda For Action; page 9. Island Press. আইএসবিএন ১-৫৫৯৬৩-৭৫৫-২ Peters, Philip Dickenson (2003) Caribbean WOW 2.0; page 100. Islandguru Media. আইএসবিএন ১-৯২৯৯৭০-০৪-৮ Reefs at Risk in the Caribbean: Economic Valuation Methodology, World Resources Institute 2007. Center For Advanced Study on Puerto Rico and the Caribbean
বিশ্ববন্ধু সেন

বিশ্ববন্ধু সেন (ইংরেজি: Biswa Bandhu Sen) (জন্ম: ২৩শে মে, ১৯৫৩) ত্রিপুরার রাজ্যের একজন জনপ্রিয় রাজনীতিবিদ এবং ভারতীয় জনতা পার্টির বিধায়ক। বর্তমানে তিনি ত্রিপুরা বিধানসভার উপাধ্যক্ষ। তিনি ত্রিপুরা রাজ্যের দ্বিতীয় বৃহত্তম শহর ধর্মনগর কে প্রতিনিধিত্ব করেন। তার অনুগামীদের কাছে তিনি "বিশ্বদা" নামেও পরিচিত। এনার নেতৃত্বে কংগ্রেস দল ধর্মনগরে বামফ্রন্টকে ২০০৮ এবং ২০১৩ সালে পরাজিত করতে সক্ষম হয়েছিলো। ২০১৩ ত্রিপুরা বিধানসভা নির্বাচনের পর তিনি কংগ্রেস দল ছেড়ে তৃণমূল কংগ্রেসে যোগদান করেন এবং পরবর্তী সময়ে ২০১৭ সালে ভারতীয় জনতা পার্টিতে যোগ দান করেন এবং ২০১৮ বিধানসভা নির্বাচনে বিপুল ভোটে জয়যুক্ত হন। বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন কালী মোহন সেন ও মাতা ছিলেন প্রতিভা রানী সেন। তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন। ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে বিশ্ব বন্ধু সেন ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল: অবিলম্বে ঘোষিত জেলার পূর্ণাঙ্গরুপ দিতে হবে। জেলা আদালত স্থাপন করতে হবে। অবিলম্বে ধর্মনগরে কেন্দ্রীয় বিদ্যালয় স্থাপন করতে হবে। কেন্দ্রীয় সরকারের ঘোষিত দুটি কেন্দ্রীয় কলেজের ১টি ধর্মনগরে স্থাপন করতে হবে। ধর্মনগরে জিলা হাসপাতাল স্থাপন করতে হবে। অধিক সংখ্যক চিকিৎসক নিয়োগ করতে হবে। অনতি বিলম্বে গরিব গৃহহীন ভূমিহীনদের মধ্যে ভূমি বণ্টন করতে হবে। ভারত বাংলাদেশের সীমান্তে কাটা তারের বেড়ায় ক্ষতি গ্রস্ত পরিবার গুলোকে পুনর্বাসন ও আর্থিক সাহায্য প্রদান করতে হবে। তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক। তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন। তার নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন। "সংরক্ষণাগারভুক্ত অনুলিপি"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২২।  "সংরক্ষণাগারভুক্ত অনুলিপি"। ৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৩।  http://www.hindustanpages.com/shri-biswa-bandhu-sen-mla-dharmanagar-tripura[স্থায়ীভাবে অকার্যকর সংযোগ] http://www.nationsroot.com/members-biswa-bandhu-sen[স্থায়ীভাবে অকার্যকর সংযোগ] newsreporter"Dharmanagar constituency election results 2013 ওয়েব্যাক মেশিনে আর্কাইভকৃত ৯ মার্চ ২০১৬ তারিখে: Biswabandhu Sen of INC WINS - Tripura. প্রকাশিত হয়েছে ২৮শে ফেব্রুয়ারি, ২০১৩।
গ্যালিফর্মিস

গ্যালিফর্মিস (Galliformes) বড় আকারের ভারী ভূচর পাখিদের একটি বর্গ। মুরগি, টার্কি, মথুরা, তিতির, বাতাই, বটেরা, ময়ূর প্রভৃতি পাখিরা এ বর্গের অন্তর্ভুক্ত। গ্যালিফর্মিস নামটি ল্যাটিন গ্যালাস থেকে এসেছে যার অর্থ মুরগি। এ বর্গের একটা বড় অংশ শিকারযোগ্য পাখি। প্রায় ২৯০ প্রজাতির পাখি এ বর্গের অন্তর্ভুক্ত, যার মধ্যে দুই-একটি মরু ও মেরু অঞ্চল বাদে প্রায় সমগ্র পৃথিবীতেই দেখা যায়। দ্বীপসমূহে এদের কমই দেখা যায়, বিশেষ করে মহাসাগরীয় দ্বীপগুলোতে এরা প্রায় নেই বললেই চলে। যদিও কিছু কিছু দ্বীপে এদের দেখা যায়, তাও মানুষের মাধ্যমে অবমুক্ত করা হয়েছে। বহু প্রজাতিকে গৃহপালিত পাখি হিসেবে মানুষ বহুকাল আগে থেকে লালন-পালন করে আসছে। মোট পাঁচটি গোত্র নিয়ে এ বর্গটি গঠিত। গোত্রগুলো হল: Phasianidae- বনমোরগ, বটেরা, তিতির, বাতাই, মথুরা, টার্কি ও গ্রুস Odontophoridae- নতুন বিশ্বের কোয়েল Numididae- গিনিফাউল Cracidae- চাকালাকা আর কুরাসো Megapodiidae- মলি মুরগি ও ব্রাশ টার্কিসহ অন্যান্য মেগাপড। বাস্তুতন্ত্রে এ বর্গের পাখিরা অত্যন্ত গুরুত্বপূর্ণ ভূমিকা রাখে। বীজের বিস্তার আর পোকামাকড় দমনে এদের গুরুত্ব অপরিসীম। এদের মাংস আর ডিম মানুষের প্রোটিনের অভাব পুরনে বিরাট ভূমিকা রাখে। এছাড়া এদের শিকার করা পূর্ব-পশ্চিম সবখানেই একটি জনপ্রিয় বিনোদন। অনেক প্রজাতিই বেশ দ্রুত দৌড়াতে সক্ষম আর অধিকাংশ সময়ে শত্রুর তাড়া খেলে উড়ে না যেয়ে দৌড়ে পালানোর চেষ্টা করে। তাই বলে এমন নয় যে এরা উড়তে পারে না। তবে একেবারে বিপদে না পড়লে এরা সচরাচর ওড়ে না। বেশিরভাগ প্রজাতির পুরুষেরা স্ত্রীদের তুলনায় বেশ রঙচঙে আর সুন্দর পালকে শোভিত। প্রজনন মৌসুমে পুরুষরা নেচেকুঁদে, নানা অঙ্গভঙ্গী করে আর ডাক ছেড়ে স্ত্রীর মনোরঞ্জনের চেষ্টা করে। এরা পরিযায়ী স্বভাবের নয়। Francois Haverschmidt। "Galliform"। Encyclopaedia Britannica। সংগ্রহের তারিখ ১৪ জুলাই ২০১৩।  উইকিমিডিয়া কমন্সে গ্যালিফর্মিস সংক্রান্ত মিডিয়া রয়েছে। Wikisource has the text of a 1920 Encyclopedia Americana article about Galliformes. The World Pheasant Association - The ultimate authority on Galliformes Gamebird Journal - An Online Magazine Devoted To The Gamebird Enthusiast Galliformes - Conservation and aviculture ওয়েব্যাক মেশিনে আর্কাইভকৃত ২২ জুলাই ২০১৯ তারিখে